ตลท.ขึ้น H หุ้น KAMART หลังมีข่าวผู้บริหารให้สัมภาษณ์ว่ากำไรปี 58 ทำนิวไฮ
ตลท.ขึ้น H หุ้น KAMART ตั้งแต่การซื้อขายรอบเช้าวันนี้ (11 ม.ค.) หลังมีข่าวว่าผู้บริหารให้สัมภาษณ์ว่ากำไรปี 58 จะพุ่งทำนิวไฮ 200 ลบ.
11 ม.ค. 2559

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) หยุดพักการซื้อขายหลักทรัพย์ บริษัท คาร์มาร์ท จำกัด (มหาชน) หรือ KAMART หลังมีข่าวในหน้าหนังสือพิมพ์ฉบับหนึ่งว่าผู้บริหาร KAMART ให้สัมภาษณ์เกี่ยวกับผลการดำเนินงานของบริษัทว่ารายได้ในปี 2558 เติบโต 30% และมีความสามารถในการทำกำไรสูงสุดในรอบหลายปีที่ระดับ 200 ล้านบาท ซึ่งข้อมูลดังกล่าวเป็นข้อมูลสำคัญและอาจส่งผลกระทบต่อภาวะการซื้อขาย และการตัดสินใจลงทุนของหลักทรัพย์ดังกล่าว
โดยที่ปัจจุบันตลาดหลักทรัพย์ฯ อยู่ระหว่างรอคำชี้แจงจากบริษัทดังนั้นตลาดหลักทรัพย์ฯ จึงหยุดพักการซื้อขายหลักทรัพย์ KAMART ตั้งแต่การซื้อขายรอบเช้าของวันที่ 11 มกราคม 2559 เป็นต้นไปจนกว่าจะได้รับคาชี้แจงจากบริษัท